Jørgen Juve

Jørgen Juve (22. marraskuuta 1906 Porsgrunn – 12. huhtikuuta 1983 Oslo) oli norjalainen jalkapalloilija, jalkapallovalmentaja, olympiamitalisti, urheilutoimittaja, tietokirjailija ja poliitikko.

Juven jalkapalloura kesti vuodet 1926–1938. Hän edusti koko uransa kotimaansa Lyn Fotballia. Norjan jalkapallomaajoukkueessa Juve pelasi vuosina 1928–1937 45 ottelua ja viimeisteli 33 maalia, mikä on vielä vuonna 2018 Norjan maajoukkueen ennätys. Vuonna 1936 hän oli mukana voittamassa olympiapronssia Berliinistä. Uransa jälkeen Juve toimi jonkin aikaa FK Bodø/Glimtin valmentajana vuonna 1939. 

Juve toimi uransa jälkeen urheilutoimittajana muun muassa Dagbladetille vuosina 1928–1934 ja Tidens Tegnille vuosina 1934–1940. Hän kirjoitti elämänsä aikana myös kolme urheiluaiheista tietokirjaa; Alt om fotballin vuonna 1934, Norsk fotballin vuonna 1937 ja Øyeblikkin vuonna 1978. Vuonna 1949 Juve oli myös ehdolla Norjan liberaalipuolueen listoilta parlamenttivaaleissa. Hän kuoli vuonna 1983.

Lähteet 

Norjalaiset jalkapalloilijat
Norjalaiset olympiamitalistit
Norjalaiset jalkapallovalmentajat
Norjalaiset kirjailijat
Norjalaiset urheilutoimittajat
Tietokirjailijat
Norjalaiset poliitikot
Vuonna 1906 syntyneet
Vuonna 1983 kuolleet